कोल्लम. केरल के एक नर्सिंग कॉलेज के प्रिंसिपल ने गर्ल्स स्टूडेंट्स को दिए ऑर्डर में कहा है कि वो कपड़े बदलते वक्त भी रूम का गेट लॉक ना करें। प्रिंसिपल के इस फरमान का स्टूडेंट्स ने विरोध करते हुए नारेबाजी की। स्टूडेंट्स का आरोप है कि प्रिंसिपल को लगता है कि हम दरवाजा बंद करके या तो मोबाइल का इस्तेमाल करते हैं या होमोसेक्शुअल एक्टिविटीज में इनवॉल्व रहते हैं। फिलहाल, कॉलेज की तरफ से इस मामले पर कोई सफाई नहीं दी गई है। क्या है मामला...
- कोल्लम के एक बड़े गर्ल्स नर्सिंग कॉलेज के प्रिंसिपल ने एक ऑर्डर जारी किया। इसमें स्टूडेंट्स से कहा कि वो अपने रूम का दरवाजा लॉक ना करें।
- इसमें कहा गया कि अगर स्टूडेंट्स को ड्रेस भी चेंज करनी है तो रूम के गेट पर कोई चेयर अड़ा कर रख दें, लेकिन गेट को लॉक ना करें।
आखिर क्या है वजह?
- कॉलेज की तरफ से तो प्रिंसिपल के ऑर्डर पर कोई सफाई नहीं आई, लेकिन स्टूडेंट्स विरोध में सड़कों पर उतर आईं।
- स्टूडेंट्स ने कहा- हमारे ऊपर कई तरह की पाबंदियां लगाई जा रही हैं। मैनेजमेंट को लगता है कि हम रूम बंद कर मोबाइल पर बातें करते हैं या फिर होमोसेक्शुअल एक्टिविटीज में इनवॉल्व रहते हैं। इसलिए गेट बंद नहीं करने दिया जाता।
- स्टूडेंट्स का आरोप है कि उनके दलित होने के वजह से प्रिंसिपल हैरेसमेंट भी करते हैं। कई बार छोटी-सी गलती पर बड़े फाइन लगाए जाते हैं। अगर बाल या नाखून ज्यादा बड़े हो जाएं तो भी फाइन लगाया जाता है। इनकी मांग है कि किसी नए शख्स को प्रिंसिपल बनाया जाए।
पोर्न देखने का शक, इसलिए इंटरनेट के इस्तेमाल पर रोक
- स्टूडेंट्स का आरोप है कि उन्हें लाइब्रेरी में भी इंटरनेट के इस्तेमाल की इजाजत नहीं है, क्योंकि प्रिंसिपल को लगता है कि हम वहां पोर्न देख सकते हैं।
- जब ये स्टूडेंट्स विरोध में उतरीं तो कॉलेज को करीब एक हफ्ते के लिए बंद कर दिया गया। स्टूडेंट्स और मैनेजमेंट के बीच बातचीत बेनतीजा रही।
- कॉलेज के मालिक केरल के बड़े बिजनेसमैन रवि पिल्लई हैं और इसका मैनेजमेंट उपासना चैरिटेबल सोसाइटी देखती है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva